Ula d ubaɣur n uselmed i d-nan belli tamurt n leqbayel tesfaydi-d deg-s ilaq ad senɛawed tamuɣli, ur yebdi zik, yerna ur yelli s tuget mgal di temnaḍin d tuddar nniḍen, ala di kra n temnaḍin (Larebɛa n At Yiraten,Sumam). Ula deg temnaḍin-a ur yuget ara akken yuget deg kra n temdinin timectaḥ anda ɛument tuddar meqren. Ur telli tsertit n uselmed yeɛnan akk tamnaḍt n leqbayel, hemlen: Lbabur, tamnaḍt n Lbiban d temnaḍt n leqbayel yerran ɣer yillel.